CELEX: 32014R1397
Language: sl
Date: 2014-10-22 00:00:00
Title: Delegirana uredba Komisije (EU) št. 1397/2014 z dne 22. oktobra 2014 o spremembi Uredbe (EU) št. 318/2013 o sprejetju programa priložnostnih modulov, ki zajemajo leta od 2016 do 2018, za vzorčno raziskavo delovne sile, predvideno z Uredbo Sveta (ES) št. 577/98  Besedilo velja za EGP

30.12.2014   
            
            
               SL
            
            
               Uradni list Evropske unije
            
            
               L 370/42
            
         DELEGIRANA UREDBA KOMISIJE (EU) št. 1397/2014
   z dne 22. oktobra 2014
   o spremembi Uredbe (EU) št. 318/2013 o sprejetju programa priložnostnih modulov, ki zajemajo leta od 2016 do 2018, za vzorčno raziskavo delovne sile, predvideno z Uredbo Sveta (ES) št. 577/98
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 577/98 z dne 9. marca 1998 o organizaciji vzorčne raziskave delovne sile v Skupnosti (1) in zlasti člena 7a(4) Uredbe,
   ob upoštevanju naslednjega:
   
               (1)
            
            
               Z Uredbo Komisije (EU) št. 318/2013 (2) je bil sprejet program priložnostnih modulov za vzorčno raziskavo delovne sile za obdobje od 2016 do 2018. Za vsak priložnostni modul določa predmet, obdobje opazovanja, velikost vzorca in skrajni rok za pošiljanje rezultatov.
            
         
               (2)
            
            
               V skladu z Uredbo (EU) št. 545/2014 Evropskega parlamenta in Sveta (3) navedeni program določa tudi seznam in opis območja posebnih informacij za vse priložnostne module („priložnostni podmoduli“).
            
         
               (3)
            
            
               Da se zagotovi skladnost Uredbe (EU) št. 318/2013 z Uredbo (ES) št. 577/98, kakor je bila spremenjena, je treba imena in opis vsakega priložnostnega podmodula dodati prejšnji uredbi.
            
         
               (4)
            
            
               Uredbo (EU) št. 318/2013 bi bilo zato treba ustrezno spremeniti –
            
         SPREJELA NASLEDNJO UREDBO:
   Člen 1
   Priloga k Uredbi (EU) št. 318/2013 se nadomesti z besedilom iz Priloge k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. oktobra 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 77, 14.3.1998, str. 3.
   
      (2)  Uredba Komisije (EU) št. 318/2013 z dne 8. aprila 2013 o sprejetju programa priložnostnih modulov, ki zajemajo leta od 2016 do 2018, za vzorčno raziskavo delovne sile, predvideno z Uredbo Sveta (ES) št. 577/98 (UL L 99, 9.4.2013, str. 11).
   
      (3)  Uredba (EU) št. 545/2014 Evropskega parlamenta in Sveta z dne 15. maja 2014 o spremembi Uredbe Sveta (ES) št. 577/98 o organizaciji vzorčne raziskave delovne sile v Skupnosti (UL L 163, 29.5.2014, str. 10).
   
      PRILOGA
      
         
            „PRILOGA
            RAZISKAVA DELOVNE SILE
            Večletni program priložnostnih modulov
            1.   MLADI NA TRGU DELA
            
            
               Obdobje opazovanja: 2016
            
               Podmoduli (področja, za katera je treba zagotoviti podrobnejše podatke):
            
            
                         
                     
                     
                        Podmodul 1: izobrazba
                        Cilj: zagotoviti podrobnejše informacije o izobrazbi mladih, opredeliti vidike, ki vplivajo na njihove poklicne možnosti.
                     
                  
                         
                     
                     
                        Podmodul 2: iskanje zaposlitve
                        Cilj: pridobiti informacije o individualnem pristopu mladih k iskanju dela in o pomoči, ki jo prejmejo pri iskanju dela; oceniti mnenja mladih glede tega, ali njihova stopnja izobrazbe ustreza zahtevam njihovega trenutnega delovnega mesta.
                     
                  2.   SAMOZAPOSLITEV
            
            
               Obdobje opazovanja: 2017
            
               Podmoduli (področja, za katera je treba zagotoviti podrobnejše podatke):
            
            
                         
                     
                     
                        Podmodul 1: ekonomsko odvisna samozaposlitev
                        Cilj: opredeliti populacijo ekonomsko odvisnih samozaposlenih. Ta skupina ima skupne lastnosti z zaposlenimi in samozaposlenimi in ima zato ambivalenten poklicni status.
                     
                  
                         
                     
                     
                        Podmodul 2: delovni pogoji samozaposlenih oseb
                        Cilj: analizirati delovne pogoje samozaposlenih in njihove glavne razloge za samozaposlitev.
                     
                  
                         
                     
                     
                        Podmodul 3: samozaposleni in zaposleni
                        Cilj: primerjati vedenje in obete samozaposlenih in zaposlenih, npr. raven zadovoljstva z zaposlitvijo.
                     
                  3.   USKLADITEV POKLICNEGA IN DRUŽINSKEGA ŽIVLJENJA
            
            
               Obdobje opazovanja: 2018
            
               Podmoduli (področja, za katera je treba zagotoviti podrobnejše podatke):
            
            
                         
                     
                     
                        Podmodul 1: obveznosti nege in oskrbe
                        Cilj: določiti, v kolikšni meri razpoložljivost ustreznih varstvenih storitev za otroke in druge vzdrževane osebe vpliva na sodelovanje ljudi na trgu dela.
                     
                  
                         
                     
                     
                        Podmodul 2: prožnost delovnega časa
                        Cilj: analizirati stopnjo prožnosti pri delu z vidika uskladitve poklicnega in družinskega življenja.
                     
                  
                         
                     
                     
                        Podmodul 3: prekinitve dela in starševski dopust
                        Cilj: opredeliti prekinitve dela, povezane z nego otrok ali drugih vzdrževanih oseb, zlasti starševski dopust, in analizirati njihovo trajanje.“